Nationalstrooss 7

Laf an UschlëssLëtzebuerg  25px   25px  Av. Monterey25px  Av. E. Reuter25px  Av. de la Porte-Neuve25px  Eecher Bierg25px  Tunnel René Konen25x25px  Rout Bréck25px  Rue des Glacis Eech  25px  Rue Laurent Menager25px  Rue de Muhlenbach25px  Rue Aug. Laval Beggen 25px  Rue de la Cimenterie Bäreldeng 25px  Am BechelerWalfer  25px  Rue de Steinsel25px Uelzecht25px  Rue de la GareHelsem25px  Rue Ch. Rausch25px  Rue de la Gare Heeschdref  25px  Rue de Mullendorf25px CFL-Linn 1 Luerenzweiler  25px  Rue de Hünsdorf25px  Rue de BlaschetteKléck  25px Lëntgen  25px  Rue de l'Église (r) /        Rue de la Gare (l)25px  Route de Fischbach Rolleng  25px  Rue Belle-Vue25px RollengerbaachBierschbech25px Bierschbaach25px   Miersch  25px Uelzecht25px CFL-Linn 125px  Rue de la Gare25px  Rue G-D Charlotte25px  Rue d'Arlon Mierscher Bierg  25px  Rond-point Tinnesbruch25px Wëllerbaach Rouscht  25px 25px Brongeshaff 25px  Colmer  25px 25px  Av. Gordon Smith Colmer Bréck  25px Uelzecht25px CFL-Linn 1 (Bréck op der Colmer Bréck)25px  Route de Cruchten25px Uschloss  Schieren  25px  Route de Stegen17x17px Kiselbaach25px CFL-Linn 1Ettelbréck25px Uschloss  25px 25px Uelzecht25px Waark25px  Rue Prince Henri25px  Av. J-F Kennedy25px CFL-Linn 125px SauerIerpeldeng-Sauer25px  Porte des Ardennes        Rue du ViaducAngelduerf25px  CFL-Linn 1a25px Uschloss 25px  Zone industrielle Dikrech 25px  Rue de l'Industrie25px  Rue du Pont25px  Place Guillaume25px  Esplanade25px  Rue du HerrenbergFridhaff25x25px Closdellt25x25px Fléiber25x25px Lëpschter Dällt25x25px Maarkebaach25x25px 25x25px Houschent25x25px 25x25px Houschter DécktSchinker25x25px Housen25x25px Uschloss Ëmgeeung (geplangt)25x25px  Eesberwee (r) /       Boukelzer Strooss (l)25x25px Duerscht25x25px Maarnech25x25px 25x25px  25x25px 25x25px  Fëschbech25x25px  DuarrefstroossGrandsen25x25px Hengescht25x25px  Hëpperdanger Strooss25x25px  Hauptstrooss (l)Lausduer25x25px  (r)Wäiswampech25x25px  Urenerweeg25x25px  Duarrefstrooss (l)25x25px  Beeler Strooss (r)Wemperhaart25x25px  Lenglerlach25x25px  DuarrefstroossSchmëdd25x25px  Deiffelt

D'Nationalstrooss 7 oder N7, ass eng lëtzebuergesch Nationalstrooss an de Kantone Lëtzebuerg, Miersch, Dikrech a Klierf. Deelweis féiert d'Europastrooss E421 driwwer. Se leeft vun der Stad bis op d'Schmëdd an ass mat 76 km déi zweetlängst Nationalstrooss am Land.

Verlaf
D'N7 féiert vu Lëtzebuerg vun der Bréisseler Plaz iwwert de Boulevard Royal an den Eecher Bierg op Eech, a vun do aus duerch den Uelzechtdall bis op Miersch. Vun do geet et iwwer d'Kopp vum Rouscht op Colmer, an dann nees weider duerch den Dall vun der Uelzecht iwwert Ettelbréck op Dikrech.

Wéinst Sens-uniquen zu Ettelbréck an zu Dikrech leeft de Verkéier op der N7 nëmmen an eng Richtung:

 zu Ettelbréck a Richtung Schmëdd (an der Géigerichtung iwwert d'N7A) an 
 zu Dikrech a Richtung Lëtzebuerg; a Richtung Éislek gëtt de Verkéier vun der Stäreplaz un iwwert d'N14 (Rue du Pont) an d' geleet fir bei der Kierch erëm nees op d'N17 ze stoussen.

Vun der Dikrecher Kierch u verléisst se de Sauerdall, fir duerch de Bamerdall op d'Kopp beim Fridhaff ze kommen. Vun do aus féiert se dann als Héichtestrooss laanscht Houschent, duerch Housen, Hengescht a Wäiswampech bis op déi belsch Grenz op der Schmëdd, wou se Uschloss un déi belsch Nationalstrooss N68 huet.
 Entwécklung vun der N7 

 D'Strooss ass 1843 als „Dikrecher Strooss“ bezeechent ginn an ass vun der Stad iwwert Kruuchten op Dikrech gelaf. Se huet déi belsch Grande route de deuxième classe ersat, déi vu Lëtzebuerg op Dikrech gefouert huet;
 Bis an d'1940er Joren ass d'N7 vu Miersch aus iwwer Miesdref a Kruuchten a Richtung Ettelbréck gelaf, se leeft awer zanterhier iwwer de Rouscht (déi fréier N26);
 D'Streck tëscht Dikrech an der belscher Grenz vun der haiteger N7 war bis 1958 déi fréier N16. Zu Ettelbréck - an deem Deel wou d'N7 haut a Sens unique leeft - huet d'N7B den Accès bei d'Gare assuréiert;
 Zanter den 1960er Jore goufen eng Rëtsch Upassungen un der N7 gemaach fir de Verkéier méi flësseg ze maachen. Sou gouf d'Streck méi riicht gemaach andeems Kéiere ugepasst goufen, et goufen nërdlech vun Dikrech Deeler gebaut wou et méi einfach ass z'iwwerhuelen asw. Do derbäi kënnt, datt tëscht der Stad an Dikrech d'A7 an d'B7 (Nordstrooss) gebaut goufen, fir d'N7 z'entlaaschten;
 An den 1960er ass d'Streck tëscht Ettelbréck an Angelduerf nei amenagéiert ginn an d'Barriär koum ewech;
 D'Traversée duerch Ettelbréck gouf an den 1980er Joren ugepasst an eng Rei Kéieren tëscht Fëschbech an Hengescht, tëscht Hengescht a Wäiswampech gradewéi tëscht Housen a Maarnech goufen ëmgebaut fir d'Streck méi riicht ze maachen;
 2001 ass d'Ënnerféierung um Rouscht opgaangen an d'Kräizung mam CR306 ass ewech gefall;
 2008 ass an d'Kéier an der Kléck – um haitege Verdeeler fir op d'Autobunn – ëmgebaut ginn;
 Mam Gesetz vum 15. Dezember 2021 iwwert d'Reklassement vum Stroossereseau sinn an der Gemeng Colmer-Bierg 182 m vum fréieren Tronçon vun der N7 als Gemengeplaz deklasséiert ginn.

 Projeten 

 Contournement vun Housen 
Fir d'Uertschaft Housen vum Transitverkéier ze entlaaschten, ass bis Enn 2023 e Contournement geplangt, dee westlech laanscht d'Uertschaft verleeft. A Richtung Norde gekuckt, féiert en ënnert dem CR324 erduerch a leeft dann duerch e 470-Meter laangen Tunnel ënnert dem Flouer Beirescht erduerch, fir op der Héicht vum CR342 deen a Richtung Rouderssen fortgeet, nees un d'N7 ugeschloss ze ginnLe contournement de Hosingen (E421-N7) op route2020.lu, gekuckt den 18. November 20192021 soll de Bau lassgoen, 2 Joer méi spéit soll e fäerdeg sinn op rtl.lu, gekuckt den 18. November 2019.

Uganks 2021 gouf eng adaptéiert Versioun vum 4,4 km laange Contournement virgestallt deen aus 2  2 Bunne besteet an duerch en Tunnel vun 320 m leeft. Et ginn am Ganze 6 Brécke gebaut, ë. a. fir de landwirtschaftleche Verkéier. Am Kader vum Bau vun der Umgeeungsstrooss gëtt och d'Kräizung mam CR324 verluecht. De Budget fir déi nei Strooss läit bei 154,35 Milliounen Euro, d'Aarbechte sollen 2022 ugoen a véier Joer laang daueren. D'Finanzéierungsgesetz gouf de 6. August 2021 gestëmmt. Ufanks 2025 ass d'Tranchée fir den Tunnel fäerdeg an et gouf ugefaangen d'Verschalunge vun den Tunnelsréier ze setzen.

 Queesch Verbindung vu Klierf 
D'Nationalstrooss 90 (Transversale de Clervaux) ass eng Strooss, déi nërdlech vu Maarnech vun der N7 aus fort geet an eng queesch Verbindung no Weste bis op d'N18 nërdlech vu Klierf mécht. En éischt Stéck ass zanter dem 10. Juni 2022 op, de westlechen Deel ass nach am Bau(Situatioun: Abrëll 2023).

 Ëmbau vun der N7 
2022 sollt ugefaange ginn, fir d'Strooss tëscht dem Fridhaff an der Houschter Déckt ëmzebauen, fir se méi sécher ze maachen. Sou bleift déi aktuell Dräibunn bestoen an et ass virgesinn, datt et ofwiesselend eng Spuer an déi eng an zwou an déi aner gëtt. D'Kräizungen um selwechten Niveau kommen ewech a ginn duerch Brécken ersat. Do derbäi gëtt parallel och tëscht Houschent an der Houschter Déckt eng Vëlospist gebaut. De Budget fir d'Aarbechte läit bei 246,71 Milliounen Euro, d'Aarbechte sollten 2022 ugoen an am éischten Deel véier Joer laang daueren. D'Finanzéierungsgesetz gouf de 6. August 2021 gestëmmt.

 Rouscht 
Am Abrëll 2023 huet de Mobilitéitsminister François Bausch confirméiert, datt um Rouscht op enger Streck vu ronn 2 Kilometer „sou séier wéi méiglech“ dräi Rond-pointe solle gebaut gi fir de Verkéier op där Streck méi sécher ze maachen.

 Biller 

 Um Spaweck 

 Iwwersiichtskaart vum nationale Stroossereseau op der Internetsäit vun der Bauverwaltung

Kategorie:Nationalstroossen zu Lëtzebuerg
Kategorie:Nokucken 2026